 Chineme Martins: NFF ní àyẹwò gbogbo irinṣẹ ètò ìlera ti di dandan báyìí ṣáájú eré bọọlù kankan Eyi waye lẹyin iku agbabọọlu Nasarawa United, Chineme Martins to di oloogbe nigba ti ifẹsẹwọnsẹ NPFL n lọ lọwọ pẹlu ẹgbẹ agbabọọlu Katsina United lọjọ Aiku. Ikọ agbabọọlu Nasarawa ko tii sọrọ lori iku ojiji adilemu wọn to ti ṣoju ikọ agbabọọlu naa nigba mẹrin ọtọtọ ni saa bọọlu yii. Minisita fun ere idaraya ati ọrọ ọdọ, Sunday Dare fi aidunnnu rẹ han loju opo Twitter rẹ nibi to ti sọ pe o ṣeeṣe ki Martins maa ku tawọn irinṣẹ eto ilera gidi ba wa ni papa iṣere ti iṣẹlẹ naa ti ṣẹlẹ. Minisita ranṣẹ ibanikẹdun si ẹbi agbabọọlu Martins to di oloogbe. Igba keji ree ti agbabọọlu yoo gbẹmi mi ni papa isẹre Nasarawa United niluu Lafia. NFF, LMC Kwara United bá Nasarawa United kẹdun ikú Martins Agbabọọlu Kano Pillars, Dominic Dukudod subu ni papa isere kan naa ninu osu kejila odun 2018. Àwọn ọmọ Naijiria to ti kú lóri pápá lásìkò ìfẹsẹwọnsẹ Kòsi àniàni, eré ìdáraya bọọlù jẹ èyi tó gbàjúmọ jùlọ ni orílẹ-èdè Naijiria àti ní gbogbo àgbàyé, ọpọ àwọn ènìyàn lo si máa n lọ wòràn. Sùgbọn o, bi àwọn ènìyàn ṣe n lọ wo bọọlu yìí ọjọ miran wà ti wọn maa n ri ohun ti kò dùn mọni nínú. Ìrú ìṣẹlẹ abaní nínú jẹ yìí lo wáye lána nígbà ti ọmọ agbábọọlu pẹlu Nasarawa United dédé súbú lulẹ to si gba ibẹ lọ si ọrun alákeji. Èyí ju ọpọ ọmọ Naijiria , àjọ NFF, LMC, ẹbi, ọrẹ àti àwọn ọmọ ẹgbẹ àgbá bọọlu jákejádo Naijira sínú ọfọ. Ẹwẹ, èyí kìí ṣe ìgbà àkọkọ láàrin àwọn agbábọọlu Nàìjíríà ti agbá bọọlu yóò dédé kú lóri pápá. Àwọn agbábọọlù Naijiria to ti kú sórí pápá Samuel Okwaraji: Samuel Okwaraji kú lórí pápá lásìkò to n gbá bọọlu láti fun pegede ife àgbáye pẹlu Angola. Okwaraji kú ni ọjọ kejila, oṣù kẹjọ ọdun 1989. Ọpọ lo si n dáro Okwaraji titi di àsìkò yìí nítori o jẹ olókìkí to si mọ ere orí pápá náà gbá dáadaa. Àwọn ọmọ Naijiria to ti kú lóri pápá lásìkò ìfẹsẹwọnsẹ Michael Umanika: Agbábọọlu Naijiria fún Zagatala PFK lo dójubolẹ lori pápá lásìkò ti wọn ṣe ìgbáradi láti lọ fun idíje. Wọn fún ra pe àìsàn ọkan lo pàá, òun náà kú ni ọjọ kẹẹdogun ọdun 2016 Àwọn ọmọ Naijiria to ti kú lóri pápá lásìkò ìfẹsẹwọnsẹ Amir Angwe: Agbábọọlu Julus Berger náà kú lóri pápa lọdun 1995. Iròyìn ni pé, àisan ọkàn náà lo pa òun náà. Orí pápá ló ti subu ti oun náà si gba ibẹ lọ, ọmọ ọdun mọkandinlọgbọn ni lásìkò náà. Orobosan Adun: Kí wọn to lọ fún ìfẹsẹwọnsẹ pẹlú Enugu Ranger, àwọn ọmọta kan ti wọn fúra si pe o jẹ oloufẹ àwọn ẹgbẹ agbábọọlu ti wọn fẹ lọ bá gbá ti kọkọ ṣe ìkọlu si asọle ẹgbẹ agbábọọlu Warri Wolves Adun. Asikò ìgbáradi lóri pápá ni Adun kú lẹyin ọjọ mẹta ìṣẹlẹ náà. O kú ni ẹni ọdun méjidinlọgbọn, lọdun 2009. Azeez Saka: Lọdun 2017, okiki irú èyi náà tún kan nígbà ti ọmọ akọnimọọgba bọọlu ori tabili Kasali Lasisi ku. Saka jẹ ọmọ ẹgbẹ agbábọọlu Kwara United, o kú ni ori papa lásìkò ìgbáradi pẹlu àwọn akẹgbẹ rẹ ní ilú ìlọrin tii ṣe oluulu ipinlẹ Kwara. Àwọn ọmọ Naijiria to ti kú lóri pápá lásìkò ìfẹsẹwọnsẹ Emmanuel Ogoli: Ọmọ ẹgbẹ agbábọọlu Ocean Boys kan náà kú lori pápá, lásiko idije league, o si pada jẹ di oloogbe ni ilé iwosan. O ku ni ọjọ kejila osu kejila ọdub 2010 NFF, LMC Kwara United bá Nasarawa United kẹdùn ikú Martins NFF, LMC Kwara United bá Nasarawa United kẹdun ikú Martins Àjọ NFF àti LMC ṣì n sọfá ìkú adilé mú ọmọ ẹgbẹ agbabọolu Nasarawa United Chineme Martins. Alaga àjọ LMC, Shehu Dikko, nínú àtẹjáde kan to fi ba Nasarawa United àti ẹbi olóògbé náà kẹdun. Ọgá àgbà èré bọọlu òun ni àwọn yóò ṣe àyẹwò okú náà láti mọ irú ikú to pa Martins ni pàtó. NFF, LMC Kwara United bá Nasarawa United kẹdun ikú Martins A ní ìgbàgbọ pé tí a ba mọ irú ikú to pa a, ni yóòjẹ ki a lé mọ irú igbésẹ ti a o gbé láti dẹkun irú ìṣẹlẹ bẹẹ. Ẹwẹ, àjọ LMC ń wá ọnà láti ni ìbáṣepọ ẹgbẹ agbábọọlù olóògbé àti àwọn ẹbi rẹ, láti le mọ ọnà ti wọn yóò gbà ṣe ìrànwọ níru àsìkò aburu yìí Bákan náà ni àjọ NFF fi ẹdun ọkan rẹ han fún ọmọ agbabọọlu ọun lóri àtẹjiṣẹ twitter rẹ. Bakan náà ni àwọn ẹgbẹ agbábọọlu Kwara United náà ti kẹdun pẹlú Nasarawa United lori ikú Martins. : Ajọ to n ri si ere bọọlu ni Naijiriia, NFF ti sọ pe dandan ni ṣiṣayẹwo gbogbo irinṣẹ eto ilera awọn ẹgbẹ agbabọọlu bayi ki ifẹsẹwọnsẹ kankan to le bẹrẹ. 